Diari Oficial de la Generalitat Valenciana


Sumari del DOGV 9193, del 13-10-2021 (2021/10270)

RESOLUCIÓ de 4 d'octubre de 2021, de la gerent de la Societat Valenciana de Gestió Integral de Serveis d'Emergències, mitjançant la qual es dona publicitat a les bases generals de l'oferta pública d'ocupació per a l'exercici 2020, de trenta-un llocs.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9193

Data del DOGV
:   13-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10141


Data del document
:   04-10-2021

Organisme emissor
:   Societat Valenciana de Gestió Integral dels Serveis d'Emergències

Tipus de document
:   Resolució

Descriptors 

:   * concurs administratiu

RESOLUCIÓ de 4 d'octubre de 2021, de la gerent de la Societat Valenciana de Gestió Integral de Serveis d'Emergències, mitjançant la qual es dona publicitat a les bases generals de l'oferta pública d'ocupació per a l'exercici 2020, de trenta-un llocs. [2021/10577]  
La Societat Valenciana de Gestió Integral de Serveis d'Emergències es va constituir el 21 de desembre de 2018 i s'encarrega de la gestió del personal i de les necessitats logístiques dels serveis d'extinció d'incendis forestals i emergències en els termes previstos per la Llei 13/2010, de 23 de novembre, de la Generalitat, de protecció civil i gestió d'emergències, així com la gestió de contractes per als estudis, projectes, adquisició o explotació derivats de les necessitats logístiques.  
  
El 24 d'abril de 2019, la Direcció General de Pressupostos de la Generalitat Valenciana va autoritzar una massa salarial corresponent a 948 llocs de plantilla i va informar favorablement la determinació de les condicions retributives de la relació de llocs de treball de l'entitat.  
  
L'article 36.2 de la Llei 10/2019, de 27 de desembre, de pressupostos de la Generalitat per a l'any 2020, fixa per als sectors prioritaris detallats en aquesta llei, una taxa de reposició del 100 % per a l'exercici 2020, que és la que, en conseqüència, correspon a la Societat Valenciana de Gestió Integral de Serveis d'Emergències, en quant que els serveis que presten estan vinculats a la prevenció i extinció d'incendis. En aquest mateix sentit, s'expressa l'article 29.X.9.P de la Llei, del 3 de juliol, dels pressupostos generals de l'Estat per a l'any 2018.  
  
Tal com estableix l'article 36 de la Llei 10/2019, de 27 de desembre, de pressupostos de la Generalitat per a l'exercici 2020, s'aprova la present oferta pública d'ocupació (OPO) per a l'exercici 2020 composta per 31 llocs, segons la taula de llocs de treball que s'inclou més endavant.  
Aquestes bases tenen per objecte regular els aspectes comuns als processos de selecció i en elles es garanteix que els criteris de selecció, després de respectar els principis de publicitat, igualtat, mèrit i capacitat, promouran l'equilibri de gènere tenint en compte el principi d'igualtat de tracte entre homes i dones pel que fa a l'accés a l'ocupació, d'acord amb l'article 14 de la Constitució Espanyola, la Llei orgànica 3/2007, de 22 de març, així com la inclusió de les persones amb discapacitat, d'acord amb el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i la seua inclusió social.  
  
Els llocs de treball fixos oferts tindran com a referència les condicions laborals i el marc retributiu de l'empresa, acords, convenis i normativa d'aplicació per cadascun d'ells.   
  
1. Nombre i grup professional dels llocs de treball  
Es convoca la cobertura de 31 llocs, pertanyents als diferents grups i nivells professionals contemplats en la següent distribució:  
  
  
 Categoria laboral Núm. RLT Grup professional equivalent pagament taxes  
1 Operador/a 5 C1  
2 Operador/a 10 C1  
3 Administratiu/va 43 C1  
4 Bomber/a forestal conductor d'autobomba 100 C2  
5 Bomber/a forestal 312 C2  
6 Bomber/a forestal 313 C2  
7 Bomber/a forestal 325 C2  
8 Bomber/a forestal 337 C2  
9 Bomber/a forestal 392 C2  
10 Bomber/a forestal 393 C2  
11 Bomber/a forestal 394 C2  
12 Bomber/a forestal 395 C2  
13 Bomber/a forestal 404 C2  
14 Bomber/a forestal 405 C2  
15 Bomber/a forestal 406 C2  
16 Bomber/a forestal 407 C2  
17 Cap d'Unitat 432 B  
18 Subcap d'Unitat 434 B  
19 Bomber/a forestal 436 C2  
20 Corretorns bomber/a forestal 896 B  
21 Tècnic/a base helitransportada 911 A2  
22 Cap del Servei de Recursos Humans 932 A1  
23 Cap del Servei d'Afers Generals i Contractació 934 A1  
24 Cap del Servei de Tecnologies de la Informació i Telecomunicacions 935 A1  
25 Auditor/a 936 A1  
26 Cap de Secció   
de Contractació 937 A1  
27 Cap de Secció   
d'Informàtica 938 A1  
28 Cap de Secció de Recursos Humans 939 A1  
29 Tècnic/a de Protecció Civil 942 A1  
30 Tècnic/a de Protecció Civil 943 A1  
31 Tècnic/a de Protecció Civil 944 A1  
  
  
La concreció de l'oferta dels llocs de treball es durà a terme mitjançant la publicació de les bases específiques corresponents atenent a les necessitats d'ocupació existents per adequar els llocs de treball de caràcter estructural de la companyia, fins al nombre de contractes fixos autoritzats.  
  
2. Convocatòria i termini d'admissió de sol·licituds  
Aquesta convocatòria d'oferta pública d'ocupació es desenvoluparà de la següent forma:  
En primer lloc, es publiquen aquestes bases generals en la web de SGISE i en el DOGV que exposen els requisits generals per a qualsevol càrrec que es convoque i que es concretaran en les convocatòries de llocs específics. De la mateixa manera, aquestes bases generals aborden la manera d'acreditar els requisits i de presentar les sol·licituds, les fases dels processos i els tipus de proves, així com la resolució dels processos.  
  
Complementàriament, es publicaran, en la pàgina web de l'SGISE i en el DOGV, les bases específiques de cada lloc de treball concret, amb les seues característiques, els requisits, mèrits valorables i proves d'avaluació ?fase d'oposició.  
El termini d'admissió de sol·licituds serà de 15 dies naturals a contar des de l'endemà de la publicació de les corresponents bases específiques. Aquest mateix termini serà l'únic hàbil per la impugnació de l'oferta publicada.  
En relació amb els torns d'accés, la present OPO tindrà lloc pel torn lliure, el torn de promoció interna i el torn de diversitat funcional.  
Per accedir al torn lliure, les persones aspirants deuran complir els requisits establerts en les bases generals i en les específiques de cada posició.  
En el cas del torn de promoció interna, podran accedir aquelles persones fixes de plantilla que desitgen promocionar, ja siga vertical u horitzontalment. En el cas de treballadors indefinits no fixes, podran participar en aquest torn en cas de disposar de sentència ferma en el moment de presentació de la documentació per a la contractació, si bé conservaran la seua condició actual pel que fa a la seua relació laboral.  
  
 Categoria laboral Núm. RLT Tipus de torn  
1 Operador/a 5 Torn de promoció interna  
2 Operador/a 10 Torn lliure  
3 Administratiu/va 43 Torn lliure  
4 Bomber/a forestal conductor d'autobomba 100 Torn lliure  
5 Bomber/a forestal 312 Torn de promoció interna  
6 Bomber/a forestal 313 Torn de promoció interna  
7 Bomber/a forestal 325 Torn de promoció interna  
8 Bomber/a forestal 337 Torn de promoció interna  
9 Bomber/a forestal 392 Torn de promoció interna  
10 Bomber/a forestal 393 Torn de promoció interna  
11 Bomber/a forestal 394 Torn de promoció interna  
12 Bomber/a forestal 395 Torn de promoció interna  
13 Bomber/a forestal 404 Torn de promoció interna  
14 Bomber/a forestal 405 Torn de promoció interna  
15 Bomber/a forestal 406 Torn de diversitat funcional  
16 Bomber/a forestal 407 Torn lliure  
17 Cap d'Unitat 432 Torn de promoció interna  
18 Subcap d'Unitat 434 Torn lliure  
19 Bomber/a forestal 436 Torn de diversitat funcional  
20 Corretorns bomber/a forestal 896 Torn lliure  
21 Tècnic/a base helitransportada 911 Torn lliure  
22 Cap del Servei de Recursos Humans 932 Torn lliure  
23 Cap del Servei d'Afers Generals i Contractació 934 Torn lliure  
24 Cap del Servei de Tecnologies de la Informació i Telecomunicacions 935 Torn lliure  
25 Auditor/a 936 Torn lliure  
26 Cap de Secció  
de Contractació 937 Torn lliure  
27 Cap de Secció d'Informàtica 938 Torn lliure  
28 Cap de Secció de Recursos Humans 939 Torn lliure  
29 Tècnic/a de protecció civil 942 Torn lliure  
30 Tècnic/a de protecció civil 943 Torn de promoció interna  
31 Tècnic/a de protecció civil 944 Torn de diversitat funcional  
  
  
3. Requisits generals per als llocs de treball  
A continuació, es llisten els requisits que deuran reunir-se el dia de la finalització del termini de presentació de les sol·licituds i mantenir-se fins que es produïsca la contractació.  
a) Tindre la nacionalitat espanyola o la d'algun dels altres Estats membres de la Unió Europea o tindre la nacionalitat de qualsevol Estat al qual siga d'aplicació el «Reglament (UE) núm. 492/2011 del Parlament Europeu i del Consell de 5 d'abril de 2011, relatiu a la lliure circulació dels treballadors dins de la Unió, i el Reial decret 240/2007, de 16 de febrer, sobre l'entrada, lliure circulació i residència a Espanya de ciutadans dels Estats membres de la Unió Europea i altres Estats part en l'Acord sobre l'Espai Econòmic Europeu, modificat pel Reial decret 1710/2011, de 18 de novembre».  
b) També podran participar, independentment de la seua nacionalitat, els cònjuges de persones de nacionalitat espanyola i de persones nacionals d'altres Estats membres de la Unió Europea, sempre que no existisca separació de dret. Així mateix, amb les mateixes condicions, podran participar els seus descendents.  
c) De la mateixa manera, també podran participar aquells que, no estant inclosos en els apartats anteriors, es troben a Espanya en situació de legalitat, sent titulars d'un document que els habilite a residir i a poder accedir sense limitacions al mercat laboral.  
d) Les persones estrangeres que vulguen participar en el procés de selecció hauran d'estar en possessió del permís de treball corresponent.  
  
e) Haver complert l'edat legal de contractació prevista per a cada lloc de treball, i no haver complert l'edat màxima de jubilació.  
f) Estar en possessió de la titulació acadèmica requerida en les bases específiques de cadascuna de les ofertes que es publiquen. Si la titulació s'haguera obtingut a l'estranger, es deurà estar en possessió de la corresponent convalidació o credencial que acredite, si escau, l'homologació.  
  
g) No haver estat objecte d'acomiadament disciplinari de forma procedent per fets ocorreguts en l'àmbit de l'SGISE, ni tindre la condició de «persona no apta» per a l'exercici de les funcions essencials del càrrec ofert, encara que siga temporalment.  
h) No trobar-se en situació d'inhabilitació per a l'exercici de funcions públiques, ni de separació mitjançant expedient disciplinari de qualsevol de les administracions públiques en els últims 6 anys.  
  
i) Complir amb els requisits establerts legalment i convencionalment per als llocs de treball establerts en cada oferta específica.  
  
4. Acreditació de requisits en l'oferta pública d'ocupació  
Serà obligatori adjuntar a través de la pàgina web del SGISE, junt amb el formulari de sol·licitud específic per a cada oferta:  
a) Còpia del DNI, NIE o identificació vigent.  
b) Còpia del permís de conduir en el cas que així s'especifique en les bases específiques del lloc convocat.  
c) Còpia del permís de treball, si escau.  
Per a l'acreditació de la formació o titulació acadèmica en aquells llocs que així ho requerisquen: s'haurà d'aportar còpia per ambdues cares de la titulació corresponent. En el cas de no estar en possessió del títol, durant el període d'inscripció, s'haurà de presentar còpia d'una certificació acadèmica oficial, o còpia de la carta de pagament de les taxes per a l'expedició del títol.  
S'acceptaran equivalències a efectes laborals (o professionals) incloses en la normativa establerta pel Ministeri d'Educació i Formació Professional, sempre que així s'indique en les bases específiques.  
  
En el cas de títols obtinguts en universitats estrangeres, s'haurà de presentar fotocòpia compulsada d'un certificat d'homologació o equivalent expedit pel Ministeri d'Universitats d'Espanya o el Suplement Europeu al Títol (SET).  
L'acreditació de l'experiència professional deurà demostrar-se documentalment mitjançant l'enviament de:  
a. informe de vida laboral expedit per la Tresoreria General de la Seguretat Social.   
b. còpia dels contractes de treball subscrits en els quals conste clarament el nom i cognoms, els períodes treballats i la categoria professional del càrrec.  
En el cas que en aquests documents no quedaren clarament expressades aquestes circumstàncies o no es poguera deduir de forma clara l'experiència laboral relacionada amb el lloc de treball ofert que es pretén acreditar, s'haurà d'aportar, a més, un certificat expedit per l'empresa o entitat en la qual prestaren els seus serveis, o documents acreditatius on s'especifiquen aquests detalls, així com les funcions realitzades.   
Per acreditar els requisits específics que s'exigeixen segons la convocatòria (titulació, acreditació de nivell d'idiomes, cursos de formació específics, etc.), també s'haurà d'aportar una còpia per ambdues cares dels originals junt amb la inscripció. L'Empresa es reserva la possibilitat de comprovar la veracitat de tots els documents remesos.  
  
5. Presentació de sol·licituds: web d'ocupació  
La sol·licitud per participar en el procés de selecció haurà de realitzar-se exclusivament de forma telemàtica, debut a la situació sanitària actual provocada per la Covid-19, accedint a la pàgina web de SGISE, des d'on es podrà accedir a: bases generals de selecció, bases específiques de cada oferta, instruccions per emplenar la sol·licitud i el formulari específic que serà necessari per a l'enviament de la sol·licitud de participació en el procés de selecció.  
Únicament es tindran en compte les sol·licituds presentades a través de la pàgina web corporativa mitjançant l'enviament de la sol·licitud específica per al lloc ofert.  
Per realitzar la inscripció en el procés selectiu es deuran complimentar els diferents camps que es sol·liciten fins a completar la sol·licitud amb èxit.  
Una vegada emplenats els diferents camps, en enviar el formulari, apareixerà un missatge de confirmació de l'alta en la inscripció i s'assignarà un número de referència de forma automàtica que s'enviarà a través de correu electrònic a l'adreça facilitada en el formulari.  
Per justificar l'experiència professional i que es tinga en compte per a la valoració de mèrits, es deurà adjuntar un document PDF amb l'informe de la vida laboral emés per la Tresoreria General de la Seguretat Social, contracte laboral i/o document acreditatiu on es reflectisca aquesta experiència.  
Així mateix, es podrà introduir o enviar documentació acreditativa d'altres experiències laborals en el sector.  
En el camp «Formació/Estudis Reglats» s'inclouran tots aquells estudis oficials cursats de formació específica o superior a la mínima per optar al lloc: Educació Secundària Obligatòria o similar, titulacions de Formació Professional o cicles formatius o titulacions universitàries.  
  
La resta de cursos, estudis i treballs s'hauran d'acreditar mitjançant els documents indicats en aquestes bases generals.  
Les persones aspirants s'autobaremaran segons el sistema de puntuació dels seus mèrits inclòs en les bases específiques.  
La presentació de la sol·licitud suposa la declaració responsable del compliment dels requisits prèviament recollits i l'acceptació de les bases del present procés selectiu.  
A aquesta documentació s'afegirà, en el cas de persones amb discapacitat, una còpia del certificat de discapacitat igual o superior al 33 %.  
  
No s'admetrà cap sol·licitud que no arribe en el temps i forma explicitats en aquestes bases.  
Per a la resolució de dubtes a l'hora de presentar la sol·licitud, podrà posar-se en contacte amb l'equip de selecció a través de l'àrea «consultes» d'aquesta pàgina web d'ocupació. Es respondrà en un termini màxim de 48 hores.  
SGISE garanteix que les dades facilitades per les persones que participen en el procés de selecció gaudiran de la protecció derivada del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que respecta al tractament de dades personals i a la lliure circulació d'aquestes dades.  
Perquè l'enviament de la sol·licitud puga finalitzar es deurà acceptar el Consentiment Informat i Exprés que implica que es declara que es coneixen i accepten els termes i condicions de l'esmentat Reglament (UE) 2016/679 del Parlament Europeu i del Consell de 27 d'abril de 2016.  
5.1. Pagament de taxes pel dret de participació.  
Els aspirants que participen en aquest procés selectiu hauran de liquidar la taxa en la forma i per l'import previst en la present base, d'acord amb el text refós de la Llei de Taxes i Preus Públics de la Comunitat Valenciana, les taxes per drets de participació per a la realització de les proves selectives són les següents en funció del Grup Professional al qual s'opte:  
Drets de participació  
a) Subgrup A1 30,00 -  
b) Subgrup A2 25,00 -  
c) Grup B 20,00 -  
d) Subgrup C1 15,00 -  
e) Subgrup C2 10,00 -  
Aquests drets s'ingressaran en efectiu a qualsevol oficina del Banc Santander o bé mitjançant transferència bancària, en el següent compte a nom de SGISE: COMPTE: ES3506813060459455710225  
L'ingrés es realitzarà dins del termini de presentació de sol·licituds i amb el següent concepte: és imprescindible que s'indique en el resguard de l'ingrés o transferència bancària, Procés IAX 3111, el lloc al qual s'opta i el DNI del participant i/o el seu nom i cognoms, en cas contrari no constarà l'efectiva realització del citat ingrés.  
En efectuar el pagament de la taxa per drets de participació, es sol·licitarà un rebut de l'ingrés o transferència adjuntant una còpia a l'imprès de sol·licitud, sent imprescindible per a la seua admissió. La no presentació de l'imprès validat per l'entitat bancària, com a prova del pagament de la taxa, determinarà l'exclusió de l'aspirant del procés selectiu.  
En conformitat amb la Llei de taxes i preus públics de la Comunitat Valenciana queden exempts del pagament de la taxa per drets de participació:  
a) Les persones desocupades que figuren en els Serveis Públics d'Ocupació, com a demandants de treball amb una antiguitat mínima de 6 mesos, referida a la data de publicació de la corresponent convocatòria de proves selectives en el Butlletí Oficial.  
b) Les persones amb discapacitat de grau igual o superior al 33 per 100.  
c) Les víctimes del terrorisme, els seus cònjuges i fills.  
d) Les víctimes de violència de gènere.  
e) Les famílies nombroses, en els següents termes: - 100 per 100 d'exempció als membres de famílies de categoria especial. - 50 per 100 d'exempció als membres de famílies de categoria general.  
f) Les famílies monoparentals de categoria especial  
g) Les persones en risc d'exclusió social  
A efectes de comprovar tals circumstàncies, les persones afectades deuran acompanyar la seua sol·licitud amb els següents documents:  
a) Les persones desocupades: l'acreditació es realitzarà mitjançant certificat de demanda d'alta, expedit pel Servei Públic d'Ocupació, amb referència a la data de publicació d'aquesta convocatòria.  
b) Les persones amb discapacitat: targeta identificativa de la discapacitat expedida per l'òrgan competent o certificat actualitzat acreditatiu del grau de discapacitat, expedit per la Direcció General de Serveis Socials de la Comunitat de Madrid, l'Institut de Majors i Serveis Socials o altre òrgan competent per expedir aquestes certificacions.  
  
c) Les víctimes del terrorisme, els seus cònjuges i fills: certificat acreditatiu de tal condició, expedit per l'òrgan competent del Ministeri de l'Interior.  
d) Les víctimes de violència de gènere: resolució judicial u ordre de protecció dictada a favor de la víctima, o informe del Ministeri Fiscal que indique l'existència d'indicis de ser víctima de violència de gènere, fins que s'emeta l'ordre de protecció, o qualsevol altra documentació acreditativa de tal condició en conformitat amb la normativa vigent en la matèria.  
e) Els membres de famílies nombroses de categoria especial o general i les famílies monoparentals de categoria especial: títol vigent acreditatiu de tal condició, expedit per la comunitat autònoma corresponent. De no aportar els interessats aquesta documentació junt amb la Sol·licitud, o si de l'examen d'aquesta es dedueix que no reuneixen els requisits abans assenyalats, figuraran en la relació provisional d'aspirants exclosos. De no aportar els interessats la citada documentació, dins del termini de reclamació de llistats provisionals, o si es dedueix de l'examen d'aquesta que no compleixen els requisits abans assenyalats, figuraran en la relació definitiva d'aspirants exclosos.  
f) Les persones en risc d'exclusió social: certificació que demostra que la persona es troba en situació de vulnerabilitat emesa pels serveis socials de la seua comunitat autònoma.  
La falta de pagament dels drets de participació determinarà l'exclusió definitiva del participant. En cap cas, l'abonament dels drets de participació suposarà la substitució del tràmit de presentació, dins el termini i en la forma escaient, de la sol·licitud a través de la pàgina web de SGISE.  
5.2. Devolució de taxes per drets de participació.  
En conformitat amb la Llei de taxes i preus públics, només procedirà la devolució de l'import de la taxa satisfeta pels aspirants quan per causes no imputables al subjecte passiu no tinga lloc la tramitació del procés de selecció per SGISE, quan els ingressos es declaren indeguts per resolució o sentència ferma o quan s'haja produït una modificació substancial de les bases de la convocatòria.  
L'exclusió definitiva d'un aspirant al procés selectiu per no superar alguna de les seues fases, o la no presentació a la realització de les proves/fases que conformen el procés selectiu, no donarà lloc a la devolució de la taxa per dret de participació.   
No s'iniciarà la tramitació de l'expedient de devolució de taxes fins que es procedisca a la publicació de les llistes definitives d'aspirants admesos i exclosos en el corresponent procés selectiu, excepte quan s'haja produït una duplicitat o errada en el pagament, en aquest cas, es podrà procedir a la seua devolució prèvia sol·licitud de l'interessat, que deurà anar acompanyada dels justificants d'ingrés corresponents que acrediten la citada duplicitat o errada.  
  
6. Relació de sol·licituds admeses  
Una vegada tancat el procés d'inscripció, es revisaran les sol·licituds presentades i es publicarà a través de la pàgina web corporativa de SGISE, una relació provisional de les sol·licituds admeses i sol·licituds no admeses. Aquesta publicació es farà amb indicació del número de referència assignat per a cada sol·licitant a l'oferta concreta.  
En aquest llistat figuraran els motius d'exclusió o necessitat d'esmena i s'indicarà el termini per l'esmena i un apartat dins de «l'àrea privada» per al·legacions, si n'hi haguera, que deurà fer-se mitjançant aquest apartat -en l'opció «reclamacions» en el termini establert.  
  
El termini d'esmena serà de 10 dies naturals, a partir de l'endemà del de la publicació de la relació provisional de sol·licituds admeses i no admeses.  
Després de revisar les al·legacions formulades i la documentació aportada per a les esmenes corresponents, s'elaboraran els llistats definitius de les sol·licituds admeses i les sol·licituds no admeses, que seran publicades a la pàgina web de SGISE.  
Aquesta publicació servirà de comunicació a les persones interessades de la resolució adoptada per SGISE a les seues al·legacions o esmenes.  
Seran exclosos aquells que no reunisquen els requisits mínims de l'oferta, les persones les sol·licituds de les quals no continguen totes les dades requerides o hagueren sigut complimentades de forma errònia i no hagueren sigut corregits els defectes que motivaren l'exclusió.  
  
7. Fases del procés selectiu  
El procés de selecció constarà de dues fases:  
- Primera fase: proves selectives. Fase d'oposició. Es valoraran fins a un màxim de 60 punts.  
- Segona fase: concurs - valoració de mèrits. Es valoraran fins a un màxim de 40 punts.  
1.1. Proves selectives.  
En funció de la plaça a cobrir, en les bases específiques de cada oferta s'indicaran les proves a realitzar, variant en cada lloc específic sent d'alguna de les següents:  
- Proves de coneixements teòrics, amb preguntes tipus test.  
- Proves psicotècniques d'aptituds i competencials.  
- Entrevistes personals.  
- Proves físiques.  
- Proves mèdiques.  
- Superació Curs de capacitació professional.  
Les fases del procés de selecció es desenvoluparan de forma presencial i en l'ordre que faciliten l'agilitat, operativitat i rigorositat d'aquest.  
  
La convocatòria per a la realització de cada prova podrà fer-se en crida única o en diverses crides i seran exclosos del procés selectiu aquells que no compareguen, llevat dels casos de força major, degudament justificats i lliurement apreciats per l'òrgan de selecció.  
  
En qualsevol cas, aquesta crida deurà realitzar-se amb una antelació mínima de 48 hores i es realitzarà mitjançant publicació de la corresponent convocatòria a la pàgina web de l'SGISE, on s'indicarà el dia, l'hora i el lloc de realització de les corresponents proves. Aquesta informació apareixerà sempre a «l'àrea privada» del lloc web del procés de selecció.  
Aquesta publicació en la pàgina web de l'SGISE, serà suficient als efectes de citació per les proves que corresponguen, independentment que poguera acordar-se per l'empresa qualsevol altre mitjà de comunicació addicional.  
Per poder accedir a les instal·lacions on es realitzen les proves, serà necessària la presentació del DNI original i vigent en el control d'accés.  
  
A la pàgina web de l'SGISE es publicaran les relacions d'aquells que superen cada prova, amb la indicació de la prova següent que deguen realitzar. En aquesta mateixa publicació s'assenyalarà el dia, lloc i hora de realització de la prova següent.  
1.1.1. Proves de coneixements.  
Les proves de coneixements podran consistir en exàmens tipus test sobre coneixements propis de les funcions del lloc convocat.  
Aquesta prova serà eliminatòria. Per obtenir la qualificació de «persona apta» s'haurà d'obtenir la puntuació mínima acordada per l'òrgan de selecció. Una vegada superada aquesta puntuació mínima, la puntuació d'aquesta prova computarà a efectes de puntuació total.  
1.1.2. Proves psicotècniques d'aptituds i competencials.  
Aquestes proves consistiran en una bateria de preguntes tipus test.  
Les proves d'aptituds i competencials tindran caràcter eliminatori. S'estableix amb caràcter general una puntuació percentil de 30 com a mínim exigible en ambdues proves. Aquesta puntuació s'establirà tenint en compte la distribució estadística de les puntuacions obtingudes per la totalitat de les persones que hagueren realitzat aquestes proves. Aquesta prova serà eliminatòria però no computarà en la puntuació de la fase d'oposició.  
En el cas de la prova de competències/personalitat, la valoració es realitzarà en funció de l'adequació del perfil necessari per a cada lloc. El resultat d'aquestes proves donarà un percentatge d'ajust de l'1 al 99, sent 30 el mínim per a poder superar la citada prova. Aquesta prova serà eliminatòria però sí computarà en la puntuació de la fase d'oposició. En les bases específiques es concretarà la distribució de punts de la fase d'oposició.  
En les bases específiques de cada oferta s'indicaran les competències que es valoraran.  
Aquestes proves seran avaluades per professionals tècnicament acreditats per la realització de valoracions de caràcter psicològic i d'acord amb el codi deontològic professional.  
Finalitzades aquestes proves (coneixements i/o psicotècnica i competencial), es publicarà a la pàgina web de SGISE el llistat provisional amb les qualificacions obtingudes i s'obrirà un període de reclamacions de 7 dies naturals, comptats a partir de l'endemà de la publicació d'aquestes.  
Finalitzat el termini d'al·legacions l'òrgan de selecció publicarà la puntuació definitiva en aquestes.  
1.1.3. Entrevista personal.  
A través d'aquesta prova es valorarà l'adequació de les característiques del perfil de cada persona als requeriments i funcions del lloc que s'han d'exercir en el lloc a cobrir, mitjançant una entrevista personal.  
  
En aquesta prova es valoraran els següents aspectes:  
1.8.2.8. Capacitació professional:  
- Previsió d'adaptació al càrrec i trajectòria en relació amb els mèrits al·legats i funcions assignades al càrrec.  
- Grau d'ajustament de l'experiència a les funcions pròpies del lloc a cobrir.  
2.7.5.9. Capacitació competencial  
- Grau d'ajustament a les competències necessàries per al correcte acompliment del càrrec.  
1.1.4 Proves físiques  
Les bases específiques de cada oferta assenyalaran si es deuen realitzar o no proves físiques en funció dels requeriments de l'acompliment del lloc de treball. Aquestes proves pretenen valorar la capacitat de les persones aspirants en les seues condicions físiques en un entorn òptim per a fer-ho.  
Accediran a aquestes proves en els llocs que es requerisca, tots aquells aspirants que superen la primera crida de proves.  
El contingut, desenvolupament i requisits per superar les proves físiques estarà explicat detalladament en les bases específiques de l'oferta que així l'incloga.  
Aquesta prova serà eliminatòria. Per obtenir la qualificació de «persona apta» es deurà obtenir la puntuació mínima indicada en els annexos específics de l'oferta. L'avaluació serà realitzada per un organisme certificat a l'efecte.   
1.1.5. Proves mèdiques  
Aquestes proves seran eliminatòries en el cas que la realització d'aquestes siga obligatòria pel tipus de lloc. Per tant, en aquests casos, es valoraran com a persona apta o no apta.  
Quan la normativa legal o convencional requerisca haver superat un reconeixement mèdic específic per al càrrec, aquest es realitzarà de forma prèvia a la contractació i s'haurà d'obtenir la consideració de persona apta.  
1.1.6. Superació curs de certificació noves incorporacions  
El curs de certificació noves incorporacions inclou els continguts de seguretat i eines mecàniques. És obligatori assistir al 100 % del programa formatiu.  
Per la superació d'aquesta fase, l'aspirant deurà rebre la consideració d'APTE per un equip d'instructors.  
El sistema d'avaluació consisteix en proves teòriques i pràctiques, adaptades als continguts treballats en el programa.  
Només rebran la certificació aquelles persones que finalment s'incorporen al lloc de treball.  
Aquesta prova, quan s'aplique, es realitzarà després de la valoració de mèrits, a les persones ja preseleccionades.  
1.2. Valoració de mèrits  
A aquelles persones que superen les proves de selecció en la fase d'oposició, es procedirà a la valoració dels mèrits aportats i documentats per les persones admeses per al que es tindrà en compte la relació de mèrits assenyalats en les bases específiques de cada oferta i partint de l'autobarem que han realitzat les persones aspirants.  
  
Per a la valoració dels mèrits indicats en les bases específiques de cada convocatòria, es tindran en compte els documents que s'indiquen a continuació, en format PDF, relacionats amb l'experiència o trajectòria professional i amb la formació, que s'adjuntaran a la sol·licitud d'admissió juntament amb l'autobarem.  
1.2.1. Acreditació dels mèrits referits a l'experiència professional  
  
Per justificar l'experiència professional i que es tinga en compte per a la valoració de mèrits, es deurà adjuntar un document PDF amb l'informe de la vida laboral emés per la Tresoreria General de la Seguretat Social, contracte de treball i document acreditatiu on es reflectisca aquesta experiència.  
1.2.2. Acreditació dels mèrits referits a la formació  
Per justificar els mèrits referits a la formació, s'adjuntarà a la sol·licitud una còpia dels títols o certificats corresponents als estudis, cursos, nivell de coneixement d'idiomes, o altres que s'al·leguen.  
Els requisits i mèrits relacionats amb la formació i l'experiència relacionada amb el càrrec, que, segons el parer de l'òrgan de selecció, no queden acreditats suficientment, no seran tinguts en compte per a la citada valoració.  
La puntuació màxima que es podrà obtenir per valoració de mèrits no podrà superar el 40 % de la puntuació global màxima.  
Amb caràcter general, els 40 punts es distribueixen en 30 punts per a l'experiència professional, amb un sistema de puntuació específic per a cada lloc, 3 punts per a l'apartat d'idiomes i 7 punts per a la part de formació complementària.  
La data per considerar per a la valoració dels mèrits serà la de la data de finalització del període d'inscripció en l'oferta corresponent.  
  
L'òrgan de selecció publicarà a la pàgina web de SGISE la puntuació provisional en aquesta fase de mèrits.  
A continuació, es disposarà d'un termini de 7 dies naturals comptats a partir del següent al de la publicació d'aquesta valoració provisional per formular tantes al·legacions com es consideren oportunes a la qualificació atorgada als mèrits.  
Finalitzat el termini d'al·legacions l'òrgan de selecció publicarà a la pàgina web de SGISE la puntuació definitiva en aquesta fase de mèrits.  
  
Tant en el corresponent a la documentació aportada com durant la realització de les diferents proves, es garantirà la més absoluta reserva i confidencialitat en relació amb les referències facilitades i dades personals o professionals proporcionades.  
  
8. Resolució del procés  
Finalitzada la fase de proves, es publicarà a la web de SGISE, la resolució provisional amb la relació de les persones que han superat aquesta, amb indicació de la puntuació obtinguda i ordenades pel número de resguard de la sol·licitud.  
S'habilitarà un termini de 7 dies naturals, comptats a partir del següent al de la publicació de les puntuacions provisionals parcials obtingudes en cada prova i la total en el procés de selecció per presentar les al·legacions que es consideren oportunes.  
Finalitzat el termini d'al·legacions, la resolució definitiva del procés de selecció es publicarà en la web corporativa de SGISE i en el DOGV.  
  
Aquesta publicació servirà com a comunicació de la resolució adoptada per SGISE en relació amb les al·legacions.  
En cas de desempat, es dirimiran de la següent manera: s'atendrà, en primer lloc, a la major puntuació obtinguda en la d'oposició i, si persisteix l'empat, aquest es dirimirà per la major puntuació obtinguda en els diferents apartats del barem del concurs, en el mateix ordre en què figuren relacionats. En cas de persistir l'empat s'atendrà, en tercer lloc, a favor de la persona amb diversitat funcional i si l'empat es produeix entre aquestes persones, s'escollirà a la que tinga acreditat un major percentatge de discapacitat. En cas de persistir l'empat es dirimirà, en quart lloc, si l'empat fora entre persones de distint sexe, en favor del sexe que estiga infrarepresentat, dins del col·lectiu de persones que formen part del grup o categoria professional convocat. Per últim, si encara persistira l'empat, aquest es dirimirà finalment per ordre alfabètic del primer cognom de les persones aspirants empatades, iniciant-se l'esmentat ordre per la lletra «F» segons el resultat del sorteig celebrat el 7 de gener de 2019 2 (DOGV 8473, 28.01.2019) o posterior que el substituïsca.  
Per a l'assignació de les places s'atendrà a l'ordre de prelació establert en funció a la puntuació global obtinguda per aquells que superen totes les fases detallades del procés.  
Finalitzat el procés selectiu i excepte com s'indica en el punt d) que s'enumera a continuació, el nombre de contractes que es formalitzen en cap cas podrà excedir el nombre de llocs de treball oferts.  
Aquells que superen totes les proves i siguen contractats ho seran mitjançant un contracte laboral de caràcter indefinit.  
Es podrà establir un període de prova d'acord amb la normativa legal i convencional vigent d'afectació.  
No obstant això, per garantir la cobertura dels llocs convocats, l'Empresa se servirà de la relació complementària de les persones que, per valoració global, seguisquen a qui es consideren persones aptes per la contractació, quan es produïsca alguna de les següents circumstàncies:  
a) Que es registre la renúncia expressa.  
b) Que les persones seleccionades no hagueren arribat a complir l'acte de formalització del contracte.  
c) Que tinga lloc la defunció d'alguna persona que haja superat el procés selectiu, abans de la formalització del contracte.  
d) Que es produïsca la no superació del període de prova de les persones contractades.  
e) Que alguna persona que haja superat el procés selectiu no presente la documentació exigida o de l'examen d'aquesta es deduïsca que manca dels requisits establerts en la convocatòria.  
La relació final de persones aptes es publicarà a la pàgina web de SGISE, identificant-les mitjançant número de referència.  
De la present oferta pública d'ocupació es derivarà la constitució de borses d'ocupació específiques per donar cobertura a les necessitats que cadascun dels llocs requerisquen.   
  
9. Persones amb discapacitat  
Amb l'objecte d'acomplir el Reial decret legislatiu 1/2013, de 29 de novembre, pel qual s'aprova el text refós de la Llei general dels drets de les persones amb discapacitat i la seua inclusió social, es reserva una quota no inferior al 7 % (per cent) dels llocs oferts per a aquelles persones que es presenten al procés de selecció i acrediten documentalment disposar d'un certificat de discapacitat igual o superior al del 33 %, sempre que això siga compatible amb l'acompliment de les funcions pròpies dels llocs de treball.  
En igualtat de condicions, es prioritzaran a aquelles persones que compten amb una discapacitat reconeguda i acreditada superior al 33 %, sempre que permeta el correcte acompliment de les funcions descrites per al càrrec.  
La reserva a què es refereix l'apartat anterior es desglossarà de la següent manera:  
a) Un mínim del 5 % dels llocs contemplats es reservaran per a ser coberts per persones amb una diversitat funcional física, sensorial o psíquica.  
b) Un mínim del 2 % dels llocs contemplats es reservaran per ser coberts per persones amb una diversitat funcional que tinga el seu origen en una diversitat funcional intel·lectual.  
La convocatòria de les vacants reservades a persones amb diversitat funcional es realitzarà de forma conjunta o independent de la resta de processos.  
En aquest sentit, es podran convocar procediments selectius independents per a l'accés de persones amb diversitat funcional, amb proves selectives específiques que s'adapten a les circumstàncies específiques que determinen aquesta diversitat.  
Aquelles places no cobertes per persones amb diversitat funcional acreixeran a les convocades en la resta de processos afectats.  
  
10. Clàusula final  
La falsedat comesa en qualsevol de les dades o documents aportats a SGISE, la falta de presentació en termini dels documents requerits i la falta de compliment dels requisits establerts per les bases, constitueixen motiu suficient per a la separació del procés en qualsevol moment en el qual es trobe i causa justificada per la pèrdua de qualsevol dret derivat d'aquesta convocatòria, i ocasionarà, si escau, l'extinció de la relació laboral amb SGISE derivada d'aquest procés, en considerar-se, en cas de falsedat de les dades o documents aportats i incompliment dels requisits, l'existència d'un vici del consentiment per part de SGISE.  
  
Les peticions d'informació i consultes relacionades amb la matèria regulada en les presents bases deuran adreçar-se a l'àrea de consultes de la present pàgina web d'ocupació.  
  
11. Òrgan de selecció  
L'execució dels procediments selectius i l'avaluació de les proves i mèrits de les i els aspirants, serà encomanada a òrgans col·legiats de caràcter tècnic, que actuaran sotmesos a les causes generals d'abstenció i recusació contingudes en els articles 23 i 24 de la Llei 40/2015, d'1 d'octubre, de règim jurídic del sector públic.  
  
En tot cas, els membres dels òrgans col·legiats de selecció no podran haver realitzat tasques de preparació d'aspirants en els cinc anys anteriors a la publicació de la corresponent convocatòria. En defecte del que establisca el respectiu conveni col·lectiu, els òrgans de selecció encarregats de l'execució dels distints processos selectius estaran integrats per quatre membres designats per resolució de la subsecretaria de la conselleria o departament d'adscripció de l'entitat. Només un d'ells podrà ser personal al servei de l'entitat convocant. Aquest membre exercirà les funcions de secretaria o secretari, amb veu però sense vot. Tot això amb objecte d'evitar conflictes d'interessos amb les i els aspirants. La resta del personal serà designat d'entre aquell personal de la Generalitat i del seu sector públic instrumental o d'altres administracions públiques que ocupen places en les quals els requisits formatius i funcions assignades siguen equivalents o similars als establerts per als llocs objecte de la convocatòria.  
  
Només en el cas que negociada amb la representació legal de les treballadores i els treballadors es produïsca la impossibilitat material de dur a terme aquesta composició, podrà nomenar-se excepcionalment a personal de l'entitat convocant com a membre d'aquest òrgan.  
A falta de regulació expressa, hi serà aplicabé el règim de funcionament dels òrgans col·legiats regulats en l'esmentada Llei 40/2015.  
  
  
L'Eliana, 4 d'octubre de 2021.- La gerent de l'SGISE: María Vicenta Duart Arce.